# திஸ் லேண்ட் பிலாங்ஸ் டூ தி ஆர்மி


***இந்த நிலம் இராணுவத்திற்குச் சொந்தமானது*** (*This Land Belongs to the Army*) என்பது இந்திய பத்திரிகையாளரும் திரைப்படத் தயாரிப்பாளருமான மகா தமிழ் பிரபாகரனின் 2014 ஆம் ஆண்டு ஆவணப்படமாகும். இந்த ஆவணப் படம் ஈழப் போரையும், போருக்குப் பிந்தைய இலங்கையின் தற்போதைய நிலையைக் காட்டுகிறது. இது இலங்கை அரசாங்கத்தாலும் ஆயுதப்படைகளாலும் மேற்கொள்ளப்படும் நில அபகரிப்பு, சிங்களமயமாக்கல் கொள்கை உள்ளிட்ட பல சர்ச்சைக்குரிய செயல்களையும் காட்டுகிறது. இந்தப் படத்தில் பாதிக்கப்பட்ட தமிழர்களின் புதிய சாட்சியங்களும், ஈழப் போரின் போது இரசாயன மற்றும் கனரக ஆயுதங்களைப் பயன்படுத்தியது குறித்து பேசும் இலங்கை இராணுவ அதிகாரி என்று கூறப்படும் ஒருவருடனான பிரத்யேக நேர்காணலும் இடம்பெற்றுள்ளது.  

திரைப்படத் தயாரிப்பாளர் பயங்கரவாதக் குற்றச்சாட்டின் கீழ் இலங்கை அரச படைகளால் கைது செய்யப்பட்டார். ஆனால் படம் 2014 சனவரியில் நிறைவடைந்தது. <sup>&#x5B; *<span title="This claim needs references to reliable sources. (July 2020)">மேற்கோள் தேவை</span>* &#x5D;</sup>  

## பிரித்தானிய பாராளுமன்றத்தில் வெளியீடும், இலண்டன் பல்கலைக்கழகக் கல்லூரியில் திரையிடலும்
இந்தப் படம் 2014 சனவரி 31 அன்று பிரித்தானிய நாடாளுமன்றத்தின் ஹவுஸ் ஆஃப் காமன்சில் வெளியிடப்பட்டது. பிரித்தானியத் தமிழர் மன்றத்தால் ஏற்பாடு செய்யப்பட்ட 'இலங்கைத் தீவில் தமிழர் நிலத்தை அரசு அபகரிப்பது குறித்த சர்வதேச மாநாடின்' இரண்டாம் நாளில் இலண்டன் பல்கலைக்கழகக் கல்லூரியில் முழுப் படமும் திரையிடப்பட்டது.  

## ஐக்கிய நாடுகள் அவையில் திரையிடல்
ஐக்கிய நாடுகள் மனித உரிமைகள் பேரவையின் 25வது சாதாரண அமர்வின் போது, இலங்கையில் மனித உரிமைகள் சிக்கல்கள் குறித்து விவாதிக்க ஒரு சிறப்பு துணை மாநாடு 2014 மார்ச் 25 அன்று நடைபெற்றது. இலங்கை மனித உரிமை செயற்பாட்டாளர்கள் நிமல்கா பெர்னாண்டோ, சுனந்தா தேசப்பிரியா, பாதிரியார் பாண்ட்கார்லண்ட், பொது மன்னிப்பு அவையின் சர்வதேச பிரதிநிதிகள், பல இந்திய மனித உரிமை ஆர்வலர்கள் போன்றோரும் கலந்துரையாடலில் ஈடுபட்டனர். மாநாட்டின் முடிவில், மக.தமிழ் பிரபாகரனின் "இந்த நிலம் இராணுவத்திற்கு சொந்தமானது" என்ற ஆவணப்படம் பேராளர்களுக்கு திரையிடப்பட்டது.  

## திரைப்பட தயாரிப்பாளர் கைது
திரைப்படத் தயாரிப்பாளர் இலங்கைக்கு பயணம் மேற்கொண்ட போது, இலங்கை இராணுவத்தால் கைது செய்யப்பட்டு பயங்கரவாத புலனாய்வுத் துறையால் நான்கு நாட்கள் காவலில் வைக்கப்பட்டார். சர்வதேச சமூகங்கள், பத்திரிகையாளர் இயக்கங்கள், தமிழர் கட்சிகள், இந்திய அரசாங்கத்தின் அழுத்தத்திற்குப் பிறகு அவர் 2013 திசம்பர் 28 அன்று விடுவிக்கப்பட்டார். <sup>&#x5B; *<span title="This claim needs references to reliable sources. (July 2020)">மேற்கோள் தேவை</span>* &#x5D;</sup>  

நியூயார்க்கை தளமாகக் கொண்ட பத்திரிகையாளர்களைப் பாதுகாக்கும் இயக்கக் குழு, புதன்கிழமை இலங்கையில் ஒரு இராணுவத் தளத்தைப் ஒளிப்படம் எடுத்ததாகக் கூறி கைது செய்யப்பட்ட இந்திய பத்திரிகையாளர் மற்றும் திரைப்படத் தயாரிப்பாளரை உடனடியாக விடுவிக்கக் கோரியது. <sup>&#x5B; *<span title="This claim needs references to reliable sources. (July 2020)">மேற்கோள் தேவை</span>* &#x5D;</sup>  

இலங்கையின் வடக்கு கிளிநொச்சி மாவட்டத்தில் பிரபாகரன் இலங்கை பாதுகாப்புப் படையினரால் கைது செய்யப்பட்டார், மேலும் விசா விதிமுறைகளை மீறியதற்காகவும், இராணுவ நிலையத்தை ஒளிப்படம் எடுத்ததற்காகவும் இலங்கை பயங்கரவாத புலனாய்வுத் துறையால் விசாரணைக்கு உட்படுத்தப்படுகிறார் என்று *தி நியூ இந்தியன் எக்ஸ்பிரஸ்* செய்தி வெளியிட்டது. <sup>&#x5B; *<span title="This claim needs references to reliable sources. (July 2020)">மேற்கோள் தேவை</span>* &#x5D;</sup>  

சென்னையைத் தளமாகக் கொண்ட தமிழ் இதழான *ஜூனியர் விகடனில்* பங்களிப்பாளராக இருக்கும் தமிழ் பிரபாகரன், வட இலங்கையில் உள்ள தமிழ் மக்களின் தற்போதைய நிலை குறித்த ஆவணப்படத்தில் பணியாற்றி வந்ததாக சர்வதேச செய்தி அறிக்கைகள் தெரிவிக்கின்றன.  

## போரின் போது இரசாயன ஆயுதங்களைப் பயன்படுத்தியதாகக் கூறப்படும் குற்றச்சாட்டு
ஈழப் போரின் இறுதிக் கட்டங்களில் விடுதலைப் புலிகள் மற்றும் பொதுமக்கள் மீது இரசாயன ஆயுதங்களைப் பயன்படுத்தியதாக பெருமை பேசும் இலங்கை இராணுவ வீரர் போல் தோன்றும் ஒரு மனிதரின் காட்சிகளை இந்திய செய்தித் தொலைக்காட்சியான நியூஸ்எக்ஸ் ஒளிபரப்பியது.  

ஆனால் ஊடக அறிக்கைகளின்படி, திரைப்பட தயாரிப்பாளர் மக.தமிழ் பிரபாகரன் இலங்கையில் ரசாயன ஆயுதங்களைப் பயன்படுத்தியதற்கான ஆதாரங்களை பட்டியலிடுகிறார். 'இலங்கை இராணுவத்தின் இரசாயன ஆயுதப் பயன்பாடு குறித்து ஆராய்ச்சி செய்து, தனது கண்டுபிடிப்புகளை இலங்கைக்கு வெளியே உள்ள தூதர்களுக்கு வெளியிடத் தொடங்கிய பின்னர், கார்ட்டூனிஸ்ட் பிரகீத் எக்னாலிகோடா காணாமல் போனார்' என்ற அவரது நேர்காணல் தெரிவிக்கிறது. பிரகீத்தின் இரசாயன ஆயுத விசாரணை குறித்து அவரது மனைவியும் பிபிசி சிங்களத்திற்கு ஒரு கடிதம் எழுதினார்.  

### இராணுவ அதிகாரியின் நேர்காணல்
இந்தப் படத்தின் காட்சிகளில், இலங்கை ராணுவ வீரர் என்று கூறப்படும் ஒருவர், இரசாயன ஆயுதத்தை சுட்டிக்காட்டி, அது எவ்வாறு செயல்படுகிறது என்பதை விரிவாக விவரிக்கிறார்.  

"இது மிகவும் சக்திவாய்ந்த ஆயுதம்," என்று வெடிமருந்துகளை சுட்டிக்காட்டும் சிப்பாய், "இது தரையில் மோதும்போது பல துண்டுகளாக பிரிகிறது. இதில் உள்ள இரசாயனம் உடனடியாக தோலை எரிக்கும். போரின் கடைசி கட்டங்களில் இதைப் பயன்படுத்தினோம். கடற்கரையில் பதுங்கியிருந்த விடுதலைப் புலிகள் மீது இதைப் பயன்படுத்தினோம். இதைப் பயன்படுத்தியபோது அவர்கள் அனைவரும் இறந்தனர்" என்று கூறுகிறார். மற்றொரு ஆயுதக் கிடங்கைச் சுட்டிக்காட்டி, ஒரு சிப்பாய் விளக்குகிறார், "இது ஒரு விமானத்திலிருந்து கீழே போடப்படுவது. அது தரையில் மோதும் போது வெடிக்கும். அப்போது ஒரு சதுர கி.மீ பரப்பளவு இதனால் முற்றிலுமாக அழியும்".  

### இலங்கையின் எதிர்வினை
இலங்கை இராணுவ செய்தித் தொடர்பாளர் பிரிகேடியர் ருவான் வணிகசூரிய இந்தக் குற்றச்சாட்டுகளை மறுத்து ஊடகங்களுக்கு அளித்த செவ்வியில், "இலங்கை ஆயுதங்களையோ அல்லது வெடிமருந்துகளையோ தயாரிக்கவில்லை என்பது உங்களுக்குத் தெரியும், மேலும் அரசாங்கத்தின் மூலம் தெரிந்த வழங்குநர்களிடமிருந்து எங்கள் சரக்குகளை நாங்கள் வாங்கினோம். இருப்பினும், விடுதலைப் புலிகள் ஆயுதங்கள் மற்றும் வெடிமருந்துகளை உற்பத்தி செய்யும் பணிகளுக்கு பெயர் பெற்றவர்கள், மேலும் தேடுதல் நடவடிக்கைகளின் போது அவர்களின் தளங்களில் இருந்து அதிக அளவு ரசாயனங்கள் கைபற்றபட்டன. அண்மைய காணொளி, குறிப்பாக இராணுவம் மற்றும் அரசாங்கத்திற்கு எதிராக ஆதாரமற்ற குற்றச்சாட்டுகளைக் கூறி பரபரப்பை ஏற்படுத்த முயலும் சில தரப்பினரின் மற்றொரு முயற்சியாகும். சுயநல நோக்கங்களால் செய்யப்படும் இத்தகைய பயங்கரமான முயற்சிகளை நாங்கள் நிராகரிக்கிறோம்" என்றார்.  

## திரைப்பட விழாக்கள்
1. அதிகாரப்பூர்வ தேர்வு : கேரளத்தின் 7வது சர்வதேச ஆவணப்படம் மற்றும் குறும்பட விழா 2. அதிகாரப்பூர்வ தேர்வு : உள்ளூர் தொலைக்காட்சிகளின் சர்வதேச விழா 2014 3. சென்னை சமூக நீதி திரைப்பட விழாவில் திரையிடப்பட்டது.  

களக்கத்தின் சிறந்த ஆவணப்பட விருது'2014  

- களக்கம் - கலை இலக்கிய இயக்கம்

சிறப்பு குறிப்பு  

- சமூக நீதி திரைப்பட விழா